Lorenzo Pellegrini

Lorenzo Pellegrini (; lahir 19 Jun 1996) merupakan seorang pemain bola sepak Itali yang beraksi di posisi pemain tengah untuk kelab Serie A, Roma dan pasukan kebangsaan Itali. Beliau merupakan seorang pemain lepasan akademi Roma sejak menyertai kelab itu pada tahun 2007. Beliau mula melakukan penampilan sulung bersama pasukan senior pada tahun 2015. Beliau berpindah ke Sassuolo pada tahun yang sama dan telah beraksi dalam lebih 50 perlawanan bersama kelab tersebut. Kemudian, beliau pulang semula ke Roma pada Julai 2017.

 Kerjaya kelab 

Roma
Pellegrini merupakan seorang kanak-kanak yang menghidapi masalah arrhythmia pada usia yang muda telah menyertai akademi Roma ketika berusia sembilan tahun. Pada 22 Mac 2015, beliau telah melakukan penampilan sulungnya bersama skuad senior Roma di bawah kendalian pengurus Rudi Garcia semasa berusia 18 tahun. Beliau menggantikan Salih Uçan dalam aksi Serie A menentang Cesena.

Sassuolo
Pada 30 Jun 2015, Pellegrini melakukan perpindahan ke Sassuolo dengan perpindahan yang bernilai €1.25 juta. Dalam rundingan, Roma mengekalkan klausa pembelian balik yang membolehkan mereka boleh membeli semula Pellegrini untuk masa hadapan. Beliau melakukan penampilan sulungnya untuk Sassuolo pada 8 November 2015 ketika perlawanan Serie A menentang Carpi. Sementara itu, beliau menjaringkan gol pertamanya pada sebulan kemudian ketika menentang Sampdoria. Beliau telah beraksi sebanyak 20 perlawanan pada musim itu termasuk dalam kejohanan Coppa Italia. Semasa musim 2016–17, Pellegrini merupakan pemain termuda yang menghasilkan sepuluh gol dalam satu kempen Serie A, di mana ia terdiri daripada enam jaringan gol dan empat bantuan gol. Beliau telah tampil dalam 34 perlawanan seluruh kejohanan serta beliau telah merekodkan lapan jaringan gol termasuk tujuh bantuan gol. Beliau akhirnya dibawa masuk semula ke Roma pada penghujung musim.

Kembali ke Roma
Pada 30 Jun 2017, Roma membawa masuk semula Pellegrini dengan klausa pelepasan sebanyak €10 juta. Dalam hari yang sama, lepasan akademi Roma iaitu Federico Ricci menyertai Sassuolo dengan perpindahan yang bernilai €3 juta. Pellegrini menjaringkan gol sulungnya untuk Roma pada 1 Disember 2017 semasa menentang SPAL dalam perlawanan Serie A.

 Kerjaya antarabangsa 
Pellegrini telah melakukan kemunculan sulungnya untuk skuad senior Itali semasa perlawanan persahabatan yang tidak rasmi menentang San Marino pada 31 Mei 2017. Beliau mula beraksi setelah menggantikan Daniele Baselli pada separuh masa. Beliau secara rasminya melakukan penampilan sulungnya untuk Itali pada 11 Jun ketika menentang Liechtenstein dalam aksi kelayakan Piala Dunia 2018.

Pada hujung bulan tersebut, beliau telah terpilih ke dalam skuad bawah-21 Itali bagi menghadapi Kejohanan Eropah Bawah-21 2017 di bawah bimbingan jurulatih Luigi Di Biagio. Pada 18 Jun, beliau menjaringkan gol sulung Itali pada kejohanan tersebut menerusi sepakan gunting ketika menentang Denmark. Kemaraan Itali akhirnya terkandas di peringkat separuh akhir setelah dikecewakan oleh Sepanyol pada 27 Jun 2017.

Dua tahun kemudian, beliau dipanggil sekali lagi untuk mewakili pasukan bawah-21 bagi menghadapi Kejohanan Eropah Bawah-21 2019 yang berlangsung di tanah airnya sendiri.

Pellegrini menjaringkan gol pertamanya untuk Itali pada 5 September 2019 semasa menentang Armenia dalam aksi kelayakan Euro 2020.

 Statistik kerjaya 
Kelab
.
KelabMusimLigaPialaEropahTermasuk kejohanan Liga Juara-Juara Eropah dan Liga EuropaJumlahKmnclnGolKmnclnGolKmnclnGolKmnclnGol Roma2014–1510000010 Sassuolo2015–1619310—2032016–172861151348Jumlah47921515411 Roma2017–1828310803732018–1925320613342019–2020000020Jumlah56630141737Jumlah kerjaya103155119212718

Antarabangsa

 Pasukan kebangsaan ItaliTahunGol201710201880201931Jumlah121

Gol antarabangsa
 #  Tarikh  Lokasi  Pasukan lawan  Skor  Keputusan  Kejohanan <center>1  5 September 2019  Yerevan, Armenia    <center>1–2  <center>1–3  Kelayakan Euro 2020

 Catatan 

 Pautan luar 


 Profile at Lega Serie A
 Profile at FIGC 

Category:Kelahiran 1996
Category:Orang hidup
Category:Pemain bola sepak Itali
Category:Pemain A.S. Roma
Category:Pemain U.S. Sassuolo Calcio
Kategori:Pemain UEFA Euro 2024